ddrg/super_eurlex huggingface dataset:
Official Journal L 061 , 12/03/1996 P. 0031 - 0031



Id-Deċiżjoni tal-Kunsill tas-26 ta' Frar 1996 dwar il-konklużżjoni tal-Konvenzjoni fuq il-protezzjoni ta' l-Alpi (Konvenzjoni Alpina) (96/191/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabilixxi l-Komunitajiet Ewropej, u partikolarment l-Artikolu 130s (1) flimkien ma' l-Artikolu 228(2) u (3), l-ewwel sub-paragrafu tiegħu, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Kummissjoni kienet involuta, f'isem il-Komunità, fin-negozjati għall-konklużjoni tal-Konvenzjoni dwar il-protezzjoni ta' l-Alpi (Konvenzjoni Alpina); billi dik il-Konvenzjoni kienet ġiet iffirmata f'isem il-Komunità fis-7 ta' Novembru 1991; Billi l-konklużjoni tal-Konvenzjoni tifforma parti mill-involviment tal-Komunità fl-attivitajiet internazzjonali fuq il-protezzjoni tal-ambjent rakkommandat fir-riżoluzzjoni tal-Kunsill tas-16 ta' Diċembru 1992 għall-ħames Programm t'Azzjoni mill-Komunitajiet Ewropej dwar l-Ambjent; Billi l-protezzjoni ta' l-Alpi hija sfida maġġuri għall-Istati Membri kollha minħabba l-problemi ekonomiċi, soċjali u ekoloġiċi marbuta man-natura tal-qsim tal-fruntieri fl-erja ta' l-Alpi; Billi il-Komunità għandha għalhekk tapprova din il-Konvenzjoni; Billi, biex tippermetti d-dħul fis-seħħ tal-Konvenzjoni kemm jista' jkun malajr, huwa meħtieġ li l-Istati Membri li diġa` ffirmaw din il-Konvenzjoni għandhom jikkonkludu mill-aktar fis possibli r-ratifikazzjoni, l-aċċettazzjoni jew il-proċeduri għall-approvazzjoni tagħhom ta' din il-Konvenzjoni sabiex il-Komunità u dawk l-Istati Membri jkunu jistgħu jiddepożitaw l-istrumenti tar-ratifikazzjoni, tal-aċċettazzjoni jew tal-approvazzjoni tagħhom, IDDEĊIEDA KIF ĠEJ: Artikolu 1 Il-Konvenzjoni dwar il-protezzjoni ta' l-Alpi (Konvenzjoni Alpina) hija hawnhekk approvata f'isem il-Komunitajiet Ewropej. It-test ta' dil-Konvenzjoni huwa anness ma' din id- Deċiżjoni. Artikolu 2 Il-President tal-Kunsill huwa hawnhekk awtorizzat illi jinnomina l-persuna(i) li jingħata(w) il-poter illi jiddepożita(w), f'isem il-Komunità, l-istrument ta' l-approvazzjoni mar-Repubblika ta' l-Awstrija skond l-Artikolu 12 tal-Konvenzjoni. Magħmul fi Brussel, fis-26 ta' Frar 1996. F'Isem il-Kunsill Il-President W. Lucchetti [1] ĠU C 278, tal-5.10.1994, p. 8. [2] ĠU C 18, tat-23.1.1995, p. 426. [3] ĠU C 110, tal-2.5.1995, p. 1. --------------------------------------------------
Official Journal L 103 , 26/04/1996 P. 0052 - 0052



Id-Deċiżjoni tal-Kunsill tat-22 ta' April 1996 dwar il-konklużjoni tat-Tielet Protokoll Addizzjonali dwar il-Ftehim Ewropa bejn il-Komunitajiet Ewropej u l-Istati Membri tagħhom, minn parti waħda u r-Repubblika tal-Bulgarija, minn parti oħra (96/275/KE) IL-KUNSILL TA' L-UNJONI EWROPEA, B'konsiderazzjoni tat-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza tiegħu, Wara li kkunsidraw il-Ftehim Ewropa bejn il-Komunitajiet Ewropej u l-Istati Membri tagħhom, minn parti ‘l waħda, u r-Repubblika tal-Bulgarija mill-parti ‘l oħra [1], iffirmat fit-8 ta' Marzu 1993, kif emendat mit-Tieni Protokoll Addizzjonali [2], iffirmat fit-30 ta' Diċembru 1994, Wara li kkunsidraw il-proposta mill-Kummissjoni, Billi l-qafas tan-negozjati miżmuma fis-27 u t-28 ta' Novembru 1995 bi qbil ma' l-Artikolu 1(3) tal-Protokoll Addizzjonali għall-Ftehim Ewropa fil-kummerċ ta' Prodotti tat-Tessuti bejn il-Komunità Ewropea u r-Repubblika tal-Bulgarija, il-Bulgarija ddikjarat li hi ppreparata li taċċelera b' sena t-tneħħija tat-tariffi għall-prodotti ta' kapitoli 50 sa 63 tat-Tariffa Doganali Bulgara elenkata fl-Anness VI għall-Ftehim Ewropa, biex jilħqu dazju żero fl-1 ta' Jannar 2001; billi għal dan il-Bulgarija talbet it-tnaqqis mill-Komunità Ewropea ta' dazji doganali fuq importazzjoni applikabbli fil-Komunità għal prodotti tat-tessuti li jaqgħu fl-ambitu ta' Sezzjoni XI (Kapitoli 50 sa 63) tan- nomenklatura kkombinata u li toriġina mill-Bulgarija bi qbil ma' Protokoll 4 tal-Ftehim Ewropa għal rata ugwali għal tnejn minn sebgħa tar-rata ta' dazju bażika mill-1 ta' Jannar 1996; Fejn hu neċessarju biex tapprova dan it-Tielet Protokoll Addizzjonali, IDDEĊIEDEW DAN LI ĠEJ: Artikolu 1 Tielet Protokoll li jemenda l-Ftehim Ewropa bejn il-Komunitajiet Ewropej u l-Istati Membri tagħhom, mill-parti ‘l waħda u r-Repubblika tal-Bulgarija, mill-parti l-oħra, hu minn hawnhekk approvat f'isem il-Komunità Ewropea. It-test tat-Tielet Protokoll Addizzjonali hu mehmuż ma' din id-Deċiżjoni. Artikolu 2 Il-President tal-Kunsill hu hawnhekk awtorizzat li jagħżel persuna bil-poter li tiffirma t-Tielet Protokoll Addizzjonali f'isem il-Komunità Ewropea. Il-President tal-Kunsill għandu jieħu ħsieb in-notifika f'isem il-Komunità Ewropea li l-proċeduri neċessarji kollha ġew ikkompletati. Magħmul fil-Lussemburgu, fit-22 ta' April 1996. Għall-Kunsill Il-President S. Agnelli [1] ĠU No L 358, 31.12.1994, p. 3. [2] ĠU No L 378, 31.12.1994, p. 2. --------------------------------------------------
Official Journal L 263 , 16/10/1996 P. 0035 - 0035



Id-Deċiżjoni tal-Kunsill tas-16 ta' Settembru 1996 dwar l-applikazzjoni temporanja ta' ċertu ftehim bejn il-Komunitá Ewropea u ċerti pajjiżi terzi dwar il-kummerċ fi prodotti tessili (Il-Kirgyzstan, il-Lituwanja, it-Taġikistan, it-Turkmenistan) (96/594/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi il-Komunità Ewropea, u partikolarment l-Artikolu 113 flimkien ma' l-Artikolu 228(2), l-ewwel sentenza tiegħu, Wara li kkunsidra l-proposta tal-Kummissjoni, Billi ftehim bilaterali dwar il-kummerċ fi prodotti tessili, hawnhekk iżjed "il quddiem imsejħin" ftehim basiċi', ġew innegozjati mal-Kyrgyzstan, il-Lituwanja, it-Taġikistan u t-Turkmenistan u ġew applikati fuq bażi temporanja mid-Deċiżjoni tal-Kunsill 94/277/KE ta' l-20 ta' Diċembru 1993 [1]; Billi l-ftehim bażiku mal-Lituwanja ġie approvat mid-Deċiżjoni tal-Kunsill 94/978/KE tad-19 ta' Diċembru 1994 [2] u daħal fis-seħħ fl-1 ta' Jannar 1995; Billi l-Kummissjoni nnegozjat f'isem il-Komunità ftehim bilaterali fil-forma ta' Skambji ta' Ittri biex jiġu emendati l-ftehim basiċi mal-pajjiżi msemmijin hawn fuq sabiex tittieħed in kunsiderazzjoni l-adeżjoni ta' l-Awstrija, il-Finlandja u l-Isvezja ma' l-Unjoni Ewropea; billi dan il-ftehim innegozjat għandu jiġi applikat fuq bażi temporanja mill-1 ta' Jannar 1995, sal-kompletazzjoni ta' proċeduri meħtieġa għall-konklużjoni tagħhom, bla ħsara għall-applikazzjoni temporanja reċiproka mill-pajjiżi in kwistjoni, IDDEĊIEDA DAN LI ĠEJ: Artikolu 1 Il-ftehim bilaterali fil-forma ta' Skambji ta' Ittri biex jiġi emendat il-ftehim bilaterali eżistenti, arranġamenti u protokolli dwar il-kummerċ fi prodotti tessili ma' ċerti pajjiżi terzi biex tittieħed in kunsiderazzjoni l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja ma' l-Unjoni Ewropea bejn il-Komunitá Ewropea, minn parti waħda, u l-pajjiżi terzi rispettivi mil-parti l-oħra, imniżżlin fl-Anness ta' din id-Deċiżjoni, għandhom jiġu applikati fuq bażi temporanja mill-1 ta' Jannar 1995, sal-konklużjoni formali tagħhom, bla ħsara għall-applikazzjoni temporanja reċiproka mil-pajjiżi sħab. Artikolu 2 It-testi tal-ftehim imsemmi huma mehmużin ma' din id-Deċiżjoni. Magħmul fi Brussel, 16 Settembru 1996. Għall-Kunsill Il-President I. Yates [1] ĠU L 123, tas-17.5.1994, p. 1. [2] ĠU L 375, tal-31.12.1994, p. 1. -------------------------------------------------- L-ANNESS Lista ta' pajjiżi Il-Kyrgyzstan Il-Lituwanja It-Taġikistan It-Turkmenistan --------------------------------------------------
Official Journal L 113 , 07/05/1996 P. 0025 - 0025



Id-Deciżjoni tal-Kummissjoni tat- 18 ta’ April 1996 li temenda d-Deċiżjoni 92/486/KEE fejn tirrigwarda il- kooperazzjoni bejn iċ-ċentru host ANIMO u l-Istati Membri (Test b’ rilevanza EEA) (96/296/KE) IL-KUMMISSJONI TAL- KOMUNITAJIET EWROPEJ, Wara li kunsidrat it- Trattat li jistabbilixxi l-Komunità Ewropea, Wara li kunsidrat id- Direttiva tal- Kunsill 90/425/KEE tas- 26 ta’ Ġunju 1990 dwar il- kontrolli veterinarji u żootekniċi applikabbli għall-kummerċ fil- Komunità f’ ċertu annimali u prodotti bil- għan li jkun ikkompletat is-suq intern [1], kif l- aħħar emendat minn Direttiva 92/118/KEE [2], u b’mod partikolari l-Artikolu 20(3) tagħha, Billi, sabiex ikun jista jsir studju ddettaljat fuq l- għażliet varji għall-iżvilupp strutturali tas- sistema kumplessa Animo, s- sistema kurrenti suppost tkun estiża għal sena, bil- possibiltà ta’ estensjoni oħra ta’ sena; billi għal dan l- iskop, id-Deċiżjoni tal- Kummissjoni 92/486/KEE tal- 25 ta’ Settembru 1992 li tistabbilixxi l- forma ta’ kooperazzjoni bejn iċ- ċentru host Animi u l- Istati Membri [3] jridu jkunu emendati; kif l-aħħar emendat bl- Att ta’ Adeżjoni ta’ l- Awstrija, l- Finlandja u l- Iżvezja; Billi l-ħlasijiet applikabbli mill-1 ta’ April 1996 jridu jieħdu akkont tan- numru ta’ unitajiet maqgħuda; Billi n- numru ta’ unitajiet maqgħuda mas- sistema kumplessa fl- 1 ta’ April 1996 suppost ikunu wżati bħala l- bażi; billi għal dan il- għan, huwa neċessarju li wieħed jirriferixxi għad-Deċiżjoni tal- Kummissjoni 96/295/KE [4] li tidentifika u tistabbilixxi l-lista ta’ unitajiet Animo; Billi l-miżuri li għalihom hemm provvediment f’ din id-Deċiżjoni huma skond l-opinjoni tal- Kumitat Permanenti Veterinarju, ADOTTAT DIN ID- DECIŻJONI: Artikolu 1 L- Artikolu segwenti hu mdaħħal fid-Deċiżjoni 92/486/KEE: "L-Artikolu 2a 1. L-awtoritajiet ta’ koordinazzjoni li għalihom hemm provvediment fl-Artikolu 1 għandhom jiżguraw li l- kuntratti li għalihom hemm riferenza f’ dak l- Artikolu: - huma estiżi għal sena; - jippermettu għall- possibiltà ta’ estensjoni oħra ta’ sena. 2. għal dak li jirrigwarda l-paragrafu 1, is- segwenti ħlasijiet japplikaw: ECU 386 għal kull unità (unità ċentrali, unità lokali, post ta’ spezzjoni fil- fruntiera) elenkati fid-Deċiżjoni 96/295/KE [5]." Artikolu 2 Din id- Deċiżjoni għandha tidħol fis- seħħ fl- 1 ta’ April 1996. Artikolu 3 Din id-Deċiżjoni hi indirizzata lill- Istati Membri. Magħmulha fi Brussel, fit-18 ta’ April 1996. Għall- Kummissjoni Franz Fischler Membru tal- Kummissjoni [1] ĠU L 224, tat-18.8.1990, p. 29. [2] ĠU L 62, tal-15.3.1993, p. 49. [3] ĠU L 291, tas-7.10.1992, p. 20. [4] Ara paġna 1 ta’ dan il- Ġurnal Uffiċjali. [5] ĠU L 113, tas-7.5.1996, p. 1. --------------------------------------------------
Official Journal L 187 , 16/07/1997 P. 0001 - 0002



Id-Deċiżjoni tal-Kunsill tat-2 ta' Ġunju 1997 dwar il-konklużjoni tal-Ftehim Proviżorju ta'Assoċjazzjoni Ewro-Mediterranja dwar il-kummerċ u koperazzjoni bejn il-Komunità Ewropea, min-naħa l-waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża (97/430/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 113 u 130Y, flimkien ma' l-ewwel sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu, Wara li kkunsidra il-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Billi, taħt l-Artikolu 130u tat-Trattat, il-politika Komunitarja fl-isfera ta' koperazzjoni fl-iżvilupp għandha tgħin l-iżvilupp sostenibbli ekonomiku u soċjali tal-pajjiżi li qed jiżviluppaw, l-integrazzjoni mingħajr problemi u eventwali fl-ekonomija dinjija u l-kampanja kontra l-faqar f'dawk il-pajjiżi; Billi dan il-Ftehim Proviżorju ta' Assoċjazzjoni Ewro-Mediterranja dwar kummerċ u koperazzjoni bejn il-Komunità Ewropea, min-naħa l-waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża, min-naħa l-oħra, iffirmat fi Brussel fl-24 ta' Frar 1997 għandu jservi sabiex jissoda r-rabtiet bejn il-Palestinjani u l-Unjoni Ewropea fil-qafas tas-sħubija Ewro-Mediterranja u għandu jwitti t-triq għall-bidu ta' negozjati bil-għan li jiġi konkluż Ftehim ta' Assoċjazzjoni Ewro-Mediterranja, IDDEĊIEDA DAN LI ĠEJ: Artikolu 1 Il-Ftehim Proviżorju ta' Assoċjazzjoni Ewro-Mediterranja dwar kummerċ u koperazzjoni bejn il-Komunità Ewropea, minn naħa waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża, minn naħa l-oħra, flimkien ma' l-Annessi, Protokolli, l-Iskambji ta' Ittri u Dikjarazzjonijiet tiegħu qiegħed jiġi approvat f'isem il-Komunità. It-test ta' l-atti msemmija fl-ewwel paragrafu huwa mehmuż ma' din id-Deċisjoni. Artikolu 2 Il-President tal-Kunsill għandu jagħti n-notifika pprovduta fl-Artikolu 75 tal-Ftehim Interim f'isem il-Komunità. Artikolu 3 Il-Kummissjoni, assistita mir-rappresentanti ta' l-Istati Membri, għandhom jirrapresentaw lill-Komunità fil-Kumitat Konġunt mwaqqaf taħt l-Artikolu 63 tal-Ftehim Temporanju. Għall-iskopijiet tat-tieni subparagrafu ta' l-Artikolu 63(1) ta' l-imsemmi Ftehim, il-posizzjonii tal-Komunità fil-Kumitat Konġunt għandha tiġi adottata mill-Kunsill, fuq proposta mill-Kummissjoni, f'kull okkażjoni skond id-disposizzjonijiet relattivi tat-Trattat li jistabbilixxi l-Komunità Ewropea. Magħmul fil-Lussemburgu, fit-2 ta' Ġunju 1997. F'isem il-Kunsill Il-President H. Van Mierlo [1] ĠU No C 128, ta' l-24.4.1997, p. 1. [2] ĠU No C 132, tat-28.4.1997. --------------------------------------------------
Official Journal L 348 , 18/12/1997 P. 0001 - 0001



Id-Deċiżjoni tal-Kunsill tas-27 ta' Novembru 1997 dwar il-konklużjoni ta' Ftehim ta' Koperazzjoni bejn il-Komunità Ewropea u l-ex-Repubblika Jugoslava tal-Maċedonja (97/831/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikoli 113 u 235, flimkien mat-tieni sentenza ta' l-Artikolu 228(2) u t-tieni subparagrafu ta' l-Artikolu 228(3) ta' l-istess Trattat, Wara li kkunsidra l-proposta mill-Kummissjoni [1], Wara li kkunsidra l-qbil mill-Parlament Ewropew [2], Billi l-Ftehim ta' Koperazzjoni bejn il-Komunitajiet Ewropej u l-ex-Repubblika Jugoslava tal-Maċedonja, iffirmat permezz ta' Bdil ta' Ittri fid-29 ta'April 1997, għandu jiġi approvat; Billi t-Trattat ma jipprovdix, għal azzjoni mill-Komunità f'ċerti oqsma koperti mill-Ftehim, poteri oħrajn ħlief dawk ta' l-Artikolu 235 tat-Trattat, IDDEĊIEDA DAN LI ĠEJ: Artikolu 1 Il-Ftehim ta' Koperazzjoni bejn il-Komunità Ewropea u l-ex-Repubblika Jugoslava tal-Maċedonja u d-Dikjarazzjonijiet adottati mill-Partijiet Miftehma huma b'dan approvati f'isem il-Komunità. It-testi tal-Ftehim, lista tad-Dikjarazzjonijiet u d-Dikjarazzjonijiet huma annessi ma' din id-Deċiżjoni. Artikolu 2 Il-President tal-Kunsill għandu, f'isem il-Komunità, jagħti n-notifika li għaliha jipprovdi t-tieni paragrafu ta' l-Artikolu 49 tal-Ftehim. Artikolu 3 Il-Presidenza tal-Kunsill, meta l-Kunsill hekk jiddeciedi, jew inkella l-Kummissjoni, assistiti minn rappreżentanti tal-membri tal-Kunsill, għandhom jirrappreżentaw lill-Komunità fil-Kunsill ta' Koperazzjoni mwaqqaf taħt l-Artikolu 33 tal-Ftehim. Il-Kunsill għandu jagixxi b'maggoranza sempliċi tal-membri tiegħu. Il-posizzjoni li trid tittieħed mill-Komunità fi ħdan il-Kunsill ta' Koperazzjoni għandha tiġi adottata mill-Kunsill li jagixxi b'maggoranza kwalifikata fuq proposta tal-Kummissjoni. Il-Kunsill għandu jaġixxi unanimament meta l-posizzjoni tkopri qasam fejn tkun meħtieġa l-unanimità għall-adozzjoni ta' regoli interni Komunitarji u b'maġġoranza sempliċi meta d-deċiżjoni li l-Kunsill ta' Koperazzjoni jipproponi li jieħu jkollha x'taqsam mar-regoli ta' proċedura ta' dan ta' l-aħħar. Deċiżjonijiet meħuda mill-Kunsill ta' Koperazzjoni għandhom jiġu ppubblikati fil-Ġurnal Uffiċjali tal-Komunitajiet Ewropej. Artikolu 4 Din id-Deciżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Hi għandha tidħol fis-sseħħ mill-ġurnata tal-pubblikazzjoni tagħha. Magħmula fi Brussel, fis-27 ta' Novembru 1997. F'isem il-Kunsill Il-President M. Fischbach [1] ĠU C 79, tat-12.3.1997, pġ. 1. [2] ĠU C 325, tas-27.10.1997. --------------------------------------------------
Official Journal L 342 , 12/12/1997 P. 0018 - 0018



Id-Deċiżjoni tal-Kunsill ta' l-24 ta' Novembru ta' l-1997 li tikkonċerna l-konklużjoni tal-Konvenzjoni fuq il-koperazzjoni tal-protezzjoni u użu sostenibbli tax-xmara Danubju (97/825/KE) IL-KUNSILL TA' L-UNJONI EWROPEA, Wara li kkunsidra it-Trattat li jistabbilixxi il-Komunità Ewropea, u b'mod partikolari l-Artikolu 130s (1) ma' l-Artikolu 228(2), l-ewwel sentenza, u (3), l-ewwel paragrafu tiegħu, Wara li kkunsidra il-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Kummissjoni pparteċipat, f'isem il-Komunità, fin-negozjati fi Grupp ta' Ħidma ad hoc sabiex jipprepara Konvenzjoni dwar il-koperazzjoni għall-protezzjoni u użu sostenibbli tax-xmara Danubju; Billi din il-Konvenzjoni kienet iffirmata f'isem il-Komunita' f'Sofija (Bulgarija) fid-29 ta' Ġunju ta' l-1994; Billi din il-Konvenzjoni tippjana li tistabbilixxi struttura għal koperazzjoni bilaterali u multilaterali sabiex tipproteġi l-ambjent tal-baħar, tippreveni u tikkontrolla t-tniġġis fix-xmara Danubju u tassigura użu sostenibbli tar-riżorsi ta' l-ilma ta' pajjiżi minn fejn tgħaddi x-xmara Danubju; Billi l-Komunità addottat miżuri fl-isfera koperta mill-Konvenzjoni; billi hija għall-Komunità li jkollha impenn internazzjonali f'dan il-kamp; Billi,bi qbil ma' l-Artikolu 130r, il-politika tal-Komunita' dwar l-ambjent tgħin sabiex tikseb l-oġġettivi ta' preservazzjoni, protezzjoni u titjib tal-kwalità ta' l-ambjent, protezzjoni tas-saħħa tal-bniedem, użu prudenti u razzjonali tar-riżorsi naturali, b'għan għal żvilupp sostenibbli, u promozzjoni fil-livell internazzjonali ta' miżuri li jirrigwardaw il-problemi ambjentali fir-reġjun u mad-dinja kollha; Billi l-politika ta' l-ambjent tal-Komunita' bħala ħaġa sħiħa timmira għal livell għoli ta' protezzjoni, billi hija bbażata fuq il-prinċipji ta' azzjoni ta' kawtela u prevenzjoni, fuq il-prinċipju li jikkoreġi, bħala priorità fis-sors, ħsara ambjentali u fuq il-prinċipju li min iniġġes għandu jħallas; Billi bħala parti mill-kompetenzi rispettivi tagħhom, il-Komunità u l-Istati Membri jikkoperaw mal-pajjiżi terzi u organizzazzjonijiet internazzjonali rispettivi; Billi l-konklużjoni tal-Konvenzjoni mill-Komunita' tgħin sabiex tottjeni l-għanijiet stabbiliti fl-Artikolu 130r tat-Trattat, u billi għandu jkun approvat, IDDEĊIEDA DAN LI ĠEJ: Artikolu 1 Il-Konvenzjoni dwar il-koperazzjoni għall-protezzjoni u użu sostenibbli tax-xmara Danubju hija hawnhekk approvata f'isem il-Komunità. It-test ta' din il-Konvenzjoni huwa mehmuż ma' din id-Deċiżjoni. Artikolu 2 Il-President tal-Kunsill huwa hawnhekk awtorizzat sabiex jaħtar persuna jew persuni li jkollhom is-setgħa sabiex jiddepożitaw l-istrument ta' approvazzjoni mal-Gvern Rumen, bi qbil ma' l-Artikolu 26 tal-Konvenzjoni. Magħmul fi Brussel, 24 ta' Novembru ta' l-1997. F'isem il-Kunsill Il-President E. Hennicot-Schoepges [1] ĠU C 288, ta' l-1.10.1996, p. 19. [2] Opinjoni mogħtija fil-25 ta' Ottubru ta' l-1996 (ĠU C 347, tat-18.11.1996). [3] ĠU C 66, tat-3.3.1997, p. 1. --------------------------------------------------
Official Journal L 152 , 11/06/1997 P. 0015 - 0015



Id-Deċiżjoni tal-Kunsill tas-27 ta’ Mejju ta’ l-1997 dwar il-konklużjoni ta’ Ftehim bejn il-Komunità Ewropea u l-Istati Uniti tal-Messiku fuq ir-rikonoxximent komuni u l-protezzjoni tad-deskrizzjoni ta’ spirti alkoħoliċi. (97/361/KE) IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 tiegħu, flimkien ma’ l-ewwel sentenza ta’ l-Artikolu 228(2), Wara li kkunsidra l-proposta mill-Kummissjoni, Billi l-konklużjoni tal-Ftehim innegozjat fuq ir-rikonoxximent komuni u l-protezzjoni tad-denominazzjoni ta’ spirti alkoħoliċi li jiffaċilitaw it-titjib tal-kondizzjonijiet għar-reklamar ta’ spirti alkoħoliċi fis-swieq rispettivi tal-Komunità Ewropea u l-Istati Uniti tal-Messiku, in konformità mal-prinċipji ta’ ugwaljanza, benefiċċju komuni u reċiproċità, billi huwa għalhekk mixtieq li l-Ftehim imsemmi jkun approvat; Billi, sabiex tkun iffaċilitata l-implimentazzjoni ta’ ċerti disposizzjonijiet tal-Ftehim, il-Kummissjoni għandha tkun awtorizzata li tagħmel it-tibdiliet tekniċi neċessarji in konformità mal-proċedura stabbilita fl-Artikolu 15 tar-Regolament tal-Kunsill (KEE) Nru 1576/89 tad-29 ta’ Mejju ta’ l-1989 li jistabilixxi r-regoli ġenerali fuq id-definizzjoni, deskrizzjoni u preżentazzjoni ta’ l-ispirti [1], IDDEĊIDIET DAN LI ĠEJ: Artikolu 1 Il-Ftehim bejn il-Komunità Ewropea u l-Istati Uniti tal-Messiku fuq ir-rikonoxximent reċiproku u l-protezzjoni tad-denominazzjoni ta’ spirti alkoħoliċi u l-Iskambju ta’ Ittri li jittrattawhom huma hawnhekk approvati f’isem il-Komunità Ewropea. It-testijiet ta’ l-istrumenti msemmija fl-ewwel paragrafu huma miżjuda ma’ din id-Deċiżjoni. Artikolu 2 Il-President tal-Kunsill huwa hawnhekk awtorizzat li jaħtar il-persuni li għandhom is-setgħa jiffiraw il-Ftehim. Artikolu 3 Il-President tal-Kunsill għandu jagħmel in-notifikazzjoni taħt l-Artikolu 22(1) tal-Ftehim [2]. Artikolu 4 Għall-għanijiet ta’ l-Artikolu 18 tal-Ftehim, il-Kummissjoni hija hawnhekk awtorizzata sabiex tikkonkludi l-atti neċessarji li jemendaw il-Ftehim, in konformità mal-proċedura stabbilità fl-Artikolu 15 tar-Regolament (KEE) Nru 1576/89. Artikolu 5 Il-Kummissjoni, megħjuna mir-rappreżentanti ta’ l-Istati Membri, għandha tirrapreżenta lill-Komunità fil-Kumitat Konġunt riferuti f’l-Artikolu 17 tal-Ftehim. Artikolu 6 Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej. Magħmul fi Brussel, fis-27 ta’ Mejju ta’ l-1997. Għall-Kunsill Il-President W. Sorgdrager [1] ĠU Nru L 160, tat-12.6.1989, p. 1. Regolament kif l-aħħar emendata permezz tar-Regolament (KE) Nru 3378/94 (ĠU L 366, tal-31.12.1994, p. 1). [2] Id-data tad-dħul fis-seħħ tal-Ftehim tkun ippubblikata fil-Ġurnal Uffiċjali tal-Komunitajiet Ewropej. --------------------------------------------------
Official Journal L 057 , 26/02/1997 P. 0001 - 0001



Id-Deċiżjoni tal-Kunsill tas-17 ta’ Diċembru 1996 dwar il-konklużjoni ta’ Ftehim fil-forma ta’ Skambju ta’ Ittri li jikkonċernaw l-applikazzjoni provviżorja tal-Ftehim bejn il-Komunità Ewropea u New Zealand dwar miżuri ta’ sanità applikabbli għall-kummerċ f’annimali ħajjin u prodottti ta’ l-annimali (97/131/KE) IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra l-proposta mill-Kummissjoni, Billi, l-Komunità u New Zealand daħlu f’negozjati sabiex jistabbilixxu l-miżuri sanitarji applikabbli għall-kummerċ f’annimali ħajjin u prodotti ta’ l-annimali; Billi, bħala riżultat ta’ dawn in-negozjati ġie ffirmat Ftehim fis-17 ta’ Diċembru 1996; Billi, sabiex tkun evitata interruzzjoni fil-kummerċ u sa dak iż-żmien li ż-żewġ Partijiet jinnotifikaw lil xulxin bit-tlestija tal-proċeduri rispettivi tagħhom għar-ratifikazzjoni tal-Ftehim imsemmi fit-tieni subparagrafu ta’ l-Artikolu 18(1) tiegħu, iż-żewġ Partijiet ftiehmu li japplikaw il-Ftehim provviżorjament mill-1 ta’ Jannar 1997 b’konformità ma’ Ftehim fil-forma ta’ Skambju ta’ Ittri; Billi dak il-ftehim għandu jiġi approvat, IDDEĊIEDA KIF ĠEJ: L- Artikolu 1 Il-Ftehim fil-forma ta’ Skambju ta’ Ittri jikkonċerna l-applikazzjoni provviżorja tal-Ftehim bejn il-Komunità Ewropea u New Zealand dwar miżuri sanitarji applikabbli għall-kummerċ ta’ annimali ħajjin u prodotti ta’ l-annimali huwa b’dan approvat għan-nom tal-Komunità. It-test tal-Ftehim fil-forma ta’ Skambju ta’ Ittri huwa mehmuż ma’ din id-Deċiżjoni. L- Artikolu 2 Il-President tal-Kunsill huwa b’dan awtorizzat li jaħtar persuna li jkollha s-setgħa li tiffirma l-Ftehim fil-forma ta’ Skambju ta’ Ittri sabiex torbot il-Komunità. L- Artikolu 3 Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Magħmula fi Brussel, fis-17 ta’ Diċembru 1996. Għall-Kunsill Il-President I. Yates --------------------------------------------------